ΤΕΥΧΟΣ ΔΕΥΤΕΡΟ 


Αρ. Φύλλου 438 

18 Ιουνίου 1993 


ΥΠΟΥΡΓΙΚΕΣ ΑΠΟ ΦΑΣΕΙΣ & ΕΓΚΡΙΣΕΙΣ 

Αριθ. 4565 

ΘΕΜΑ: Ρύθμιση των θεμάτων, οργάνωσης, λειτουργίας, 
υπηρεσιακής καί πειθαρχικής κατάστασής του προσω¬ 
πικού, των προσόντων και των θεμάτων πειθαρχικού δι¬ 
καίου των ιδιοκτητών ή εκπροσώπων των Ινστιτούτων 
Επαγγελματικής Κατάρτισης (Ι.Ε.Κ.) των Νομικών Προ¬ 
σώπων Ιδιωτικού Δικαίου ή Ιδιωτών και των θεμάτων 
της διαδικασίας διεξαγωγής των εξετάσεων και της εκ- 
δόσεως των τίτλων κατάρτισης των Ι.Ε.Κ. αυτών. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του Ν. 2009/92 (Φ.Ε.Κ. 18Α) «Εθνικό 
Σύστημα Επαγγελματικής Εκπαίδευσης και Κατάρτισης 
και άλλες διατάξεις» και ειδικότερα τις διατάξεις των πα¬ 
ραγράφων 7, 8 και 9 του άρθρου 5 του νόμου αυτού. 

2. Τη με αριθμ. Ζ/3378/1 2-5-93 (Φ.Ε.Κ. 356 τ. Β) 
απόφαση Υπουργού ΥΠΕΠΘ «Προϋποθέσεις, όροι και δια¬ 
δικασία χορήγησης άδειας ίδρυσης και λειτουργίας Ινστι¬ 
τούτων Επαγγελματικής Κατάρτισης (Ι.Ε.Κ.) από Νομικά 
Πρόσωπα Ιδιωτικού Δικαίου ή Ιδιώτες». 

3. Τη με αριθμ. 11 /20.5.93 πράξη του Δ.Σ. του Οργανι¬ 
σμού Επαγγελματικής Εκπαίδευσης και Κατάρτισης 
(Ο.Ε.Ε.Κ.). 

4. Το γεγονός ότι από τις διατάξεις της παρούσας δεν 
προκαλείται δαπάνη εις βάρος του προϋπολογισμού εξό¬ 
δων του Νομικού Προσώπου Δημοσίου Δικαίου «Οργανι¬ 
σμός Επαγγελματικής Εκπαίδευσης και Κατάρτισης» 
(Ο.Ε.Ε.Κ.), αποφασίζουμε: 

Ρυθμίζουμε τα θέματα οργάνωσης, λειτουργίας, υπηρε¬ 
σιακής και πειθαρχικής κατάστασης του προσωπικού, τα 
προσόντα και τα θέματα πειθαρχικού δικαίου των ιδιοκτη¬ 
τών ή εκηροσώπων των Ινστιτούτων Επαγγελματικής Κα¬ 
τάρτισης (Ι.Ε.Κ.) από Νομικά Πρόσωπα Ιδιωτικού Δικαίου ή 
Ιδιώτες και τη διαδικασία διεξαγωγής των εξετάσεων και 
της εκδόσεως των τίτλων κατάρτισης των Ι.Ε.Κ. αυτών. 

Άρθρο 1 
ΚΑΘΗΚΟΝΤΑ - 

ΥΠΟΧΡΕΩΣΕΙΣ ΙΔΙΟΚΤΗΤΩΝ ΙΔΙΩΤΙΚΩΝ Ι.Ε.Κ. 

1. Ο ιδιοκτήτης Ιδιωτικού Ινστιτούτου Επαγγελματικής 


Κατάρτισης (Ι.Ε.Κ.) του άρθρου 5 παραγρ. 7 του Ν. 2009/ 
92, προσλαμβάνει τα Όργανα Διοίκησης και τους εκπαι¬ 
δευτές του οικείου Ι.Ε.Κ. σύμφωνα με την διαδικασία των 
άρθρων 2 και 5 της παρούσας απόφασης αντίστοιχα. 

2. Ο ιδιοκτήτης Ιδιωτικού Ι.Ε.Κ. ευθύνεται για κάθε 
πράξη ή παράλειψη σχετική με τη λειτουργία του Ι.Ε.Κ., η 
οποία είναι αντίθετη με τις κείμενες διατάξεις. 

Άρθρο 2 

ΟΡΓΑΝΑ ΔΙΟΙΚΗΣΗΣ 

ΠΡΟΣΟΝΤΑ - ΚΩΛΥΜΑΤΑ ΚΑΙ ΔΙΑΔΙΚΑΣΙΑ 
ΠΡΟΣΛΗΨΗΣ ΟΡΓΑΝΩΝ ΔΙΟΙΚΗΣΗΣ 

1. Όργανα Διοίκησης του ιδιωτικού Ι.Ε.Κ. είναι ο Διευ¬ 
θυντής και ο Αναπληρωτής Διευθυντής. 

2. Ως Διευθυντής και Αναπληρωτής Διευθυντής ιδιωτι¬ 
κού Ι.Ε.Κ. προσλαμβάνεται κάτοχος πτυχίου ή διπλώματος 
τριτοβάθμιας εκπαίδευσης, που υόροιστικά έχει τουλάχι¬ 
στον πενταετή: 

α. Εκπαιδευτική προϋπηρεσία στη δημόσια ή ιδιωτική 
δευτεροβάθμια τεχνική - επαγγελματική εκπαίδευση ή 
και τυπική κατάρτιση ή και στην τριτοβάθμια εκπαί¬ 
δευση. ί 

β. Εργασιακή εμπειρία σε επιχειρησιακές ή παραγωγι¬ 
κές μονάδες. 

3. Ο υποψήφιος Διευθυντής ή Αναπληρωτής Διευθυ¬ 
ντής ιδιωτικού Ι.Ε.Κ. πρέπει: 

α. Να διαθέτει τα προσόντα που ορίζονται στο άρθρο 18 
του Π.Δ. 611/77 και στο πρόσωπό του να μη συντρέχουν 
να κωλύματα των άρθρων 21,22, 23 και 25 του ίδιου Π.Δ. 

β. Να μην έχει την ιδιότητα του δημοσίου υπαλλήλου ή 
υπαλλήλου Ο.Τ.Α ή υπαλλήλου νομικού προαώπου δημο¬ 
σίου δικαίου. 

γ. Να μη στερείται του δικαιώματος να διευθύνει ιδιω¬ 
τικό Ι.Ε.Κ., καθώς και να μην έχει απολυθεί από θέση δη¬ 
μόσιου ή ιδιωτικού εκπαιδευτικού για λόγους πειθαρχι¬ 
κούς ή για ανεπάρκεια στην εκτέλεση των καθηκόντων 
του. 

Τα στοιχεία β και γ της παρούσας παραγράφου βεβαιώ¬ 
νονται από τον υποψήφιο με υπεύθυνη δήλωση του Ν. 
1599/86. 

4. Ο ιδιοκτήτης ιδιωτικού Ι.Ε.Κ. έως την 15η Αυγούστου 
του έτους έναρξης της λειτουργίας του Ι.Ε.Κ., εφόσον η 
έναρξη αυτή πραγματοποιείται κατά το χειμερινό εξάμηνο 
κατάρτισης, ή έως την 31η Δεκεμβρίου του προηγούμε- 

νου έτους, εφόσον η έναρξη λειτουργίας του Ι.Ε.Κ. πραγ¬ 
ματοποιείται κατά το εαρινό εξάμηνο κατάρτισης: 

α. Συγκεντρώνει όλα τα απαιτούμενα δικαιολογητικά 
σύμφωνα με την παράγραφο 3 του παρόντος άρθρου, για 
τα υποψήφια Όργανα Διοίκησης του οικείου Ι.Ε.Κ. Τα δι- 
καιολογητικά αυτά παραμένουν στο αρχείο του Ι.Ε.Κ. 

β. Υποβάλλει στον Ο.Ε.Ε.Κ. κατάσταση, η οποία πρέπει 
να περιέχει τα ονοματεπώνυμα των προσληφθέντων Ορ¬ 
γάνων Διοίκησης, τον τίτλο ή τους τίτλους σπουδών και τα 
έτη εκπαιδευτικής προϋπηρεσίας και εργασιακής εμπει¬ 
ρίας, σύμφωνα με την παράγραφο 2 του παρόντος άρ¬ 
θρου. 

5. Είναι δυνατή η αντικατάσταση Οργάνου Διοίκησης 
ιδιωτικού Ι.Ε.Κ. οποτεδήποτε κατά τη διάρκεια του έτους 
κατάρτισης. Στην περίπτωση αυτή ο ιδιοκτήτης του Ι.Ε.Κ. 
πρέπει εντός δύο (2) εργασίμων ημερών από την πρόσ¬ 
ληψη νέου Οργάνου Διοίκησης να ενημερώνει εγγράφως 
τον Ο.Ε.Ε.Κ. και να υποβάλλει συμπληρωματική κατά¬ 
σταση του εδαφίου β της παραγράφου 4 του παρόντος άρ¬ 
θρου. 

6. Τα Όργανα Διοίκησης του Ι.Ε.Κ. ασκούν τα καθήκο- 
ντά τους μέχρι την αντικατάστασή τους. 

Σε περίπτωση κατά την οποία δεν υφίστανται Όργανα 
Διοίκησης καμμία διοικητική πράξη ή διαδικασία κατάρτι¬ 
σης ασκείται στο Ι.Ε.Κ. 

7. Τα Όργανα Διοίκησης των ιδιωτικών Ι.Ε.Κ. είναι πλή¬ 
ρους απασχόλησης στο Ι.Ε.Κ. και δεν επιτρέπεται να 
πραγματοποιούν κατ’ ιδίαν διδασκαλία στους καταρτιζό¬ 
μενους του Ι.Ε.Κ. 

8. Δεν υφίσταται ασυμβίβαστο μεταξύ Οργάνου Διοίκη¬ 
σης και ιδιοκτήτη ιδιωτικού Ι.Ε.Κ., εφόσον αυτός κατέχει 
τα οριζόμενα στο παρόν άρθρο προσόντα για το Διευθυντή 
και τον Αναπληρωτή Διευθυντή ιδιωτικού Ι.Ε.Κ. 

Αρθρο 3 

ΑΡΜΟΔΙΟΤΗΤΕΣ - ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ 
ΤΩΝ ΟΡΓΑΝΩΝ ΔΙΟΙΚΗΣΗΣ 

1 . Ο Διευθυντής ιδιωτικού Ι.Ε.Κ.: 
α. Προΐσταται του Ι.Ε.Κ. και είναι υπεύθυνος για την ορ¬ 
γάνωση και λειτουργία αυτού, μέσα στα πλαίσια της ισχύ- 
ουσας νομοθεσίας, των αποφάσεων και εγκυκλίων του 
Διοικητικού Συμβουλίου ή του Προέδρου του Ο.Ε.Ε.Κ. και 
ασκεί τις αρμοδιότητες που προβλέπονται από τις διατά¬ 
ξεις της παρούσας απόφασης. 

β. Αξιολογεί και εποπτεύει το έργο των εκπαιδευτών και 
του διοικητικού προσωπικού του Ι.Ε.Κ. 
γ. Αντιπροσωπεύει το Ι.Ε.Κ. 

δ. Επικοινωνεί και συνεργάζεται με γονείς, κηδεμόνες, 
εργοδότες, εργαζόμενους και καταρτιζόμενους στο Ι.Ε.Κ. 
και υπογράφει την σχετική αλληλογραφία. 

ε. Γνωστοποιεί εγγράφως στον ιδιοκτήτη του Ι.Ε.Κ., σε 
συνεργασία με τον Αναπληρωτή Διευθυντή, τις ελλείψεις 
που παρουσιάζονται στο Ι.Ε.Κ. και υποδεικνύει την συ¬ 
μπλήρωση τους κοινοποιώντας το σχετικό έγγραφο στον 
Ο.Ε.Ε.Κ. 

στ. Παραλαμβάνει και παραδίδει με σχετικό πρωτό¬ 
κολλο το αρχείο του Ι.Ε.Κ. 

ζ. Υποβάλλει στον Ο.Ε.Ε.Κ., στο τέλος κάθε εξαμήνου 
κατάρτισης έκθεση λειτουργίας του Ι.Ε.Κ. 

2. Ο Αναπληρωτής Διευθυντής ιδιωτικού Ι.Ε.Κ.: 
α. Αναπληρώνει το Διευθυντή του Ι.Ε.Κ., όταν απουσιά¬ 
ζει ή κωλύεται. 


β. Αξιολογεί και εποπτεύει το εκπαιδευτικό έργο του 
Ι.Ε.Κ. 

V. Καθορίζει τις λεπτομέρειες του ωρολογίου προγράμ¬ 
ματος. 

δ. Καθορίζει τις λεπτομέρειες του προγράμματος εξε¬ 
τάσεων. 

ε. Παρακολουθεί το εκπαιδευτικό πρόγραμμα. 

στ. Στηρίζει το εκπαιδευτικό έργο με υλικό, όπως βι¬ 
βλία, σημειώσεις, εποπτικό υλικό και εξοπλισμό γενικά, 
τον οποίο χρεώνεται. 

ζ. Τηρεί εκπαιδευτικά και άλλα στοιχεία. 

η. Τηρεί αρχείο παρακολούθησης αποφοίτων. 

θ. Χορηγεί βεβαιώσεις και πιστοποιητικά για την σπου¬ 
δαστική κατάσταση των καταρτιζομένων. 

ι. Χορηγεί βεβαιώσεις διδακτικής προϋπηρεσίας του 
ωρομίσθιου εκπαιδευτικού προσωπικού, που απασχολεί¬ 
ται στο Ι.Ε.Κ. 

ια. Γνωστοποιεί εγγράφως στον ιδιοκτήτη του Ι.Ε.Κ., σε 
συνεργασία με τον Διευθυντή, τις ελλείψεις που παρου¬ 
σιάζονται στο Ι.Ε.Κ. και υποδεικνύει την συμπλήρωση 
τους, κοινοποιώντας σχετικό έγγραφο στον Ο.Ε.Ε.Κ. 

Άρθρο 4 

ΜΟΝΑΔΕΣ ΥΠΟΣΤΗΡΙΞΗΣ ΤΟΥ ΕΡΓΟΥ 
ΤΩΝ ΟΡΓΑΝΩΝ ΔΙΟΙΚΗΣΗΣ 

1. Σε κάθε ιδιωτικό Ι.Ε.Κ. για την υποστήριξη του έργου 
των Οργάνων Διοίκησης αυτού, λειτουργούν οι παρακάτω 
υπηρεσιακές μονάδες: 

α. Τμήμα Διοικητικών θεμάτων με αντικείμενο όλα τα 
θέματα που έχουν σχέση με το κάθε φύσης και σχέσης ερ¬ 
γασίας προσωπικό του Ι.Ε.Κ. και της διοικητικής και εκπαι¬ 
δευτικής λειτουργίας αυτού, όπως: εγγραφές, μετεγγρα¬ 
φές, κατατάξεις, καταχωρήσεις απουσιών και βαθμολο¬ 
γίας, χαρακτηρισμοί φοίτησης, έκδοση αποτελεσμάτων, 
έκδοση τίτλων, βεβαιώσεων ή πιστοποιητικών σπουδών 
και τήρηση σχετικών αρχείων. 

β. Τμήμα Οικονομικών θεμάτων με αντικείμενο όλα τα 
θέματα που έχουν σχέση με τις οικονομικές υποχρεώισεις 
των καταρτιζομένων στο Ι.Ε.Κ. και τη μισθοδοσία ή τις 
αποζημιώσεις του κάθε φύσης και σχέσης εργασίας προ¬ 
σωπικού του Ι.Ε.Κ., καθώς και την τήρηση των σχετικών 
αρχείων. 

γ. Γ ραφείο Γ ραμματείας με αντικείμενο όλα τα θέματα 
που έχουν σχέση με την τήρηση πρωτοκόλλου αλληλογρα¬ 
φίας, τη διακίνηση των εγγράφων, την αρχειοθέτηση αυ¬ 
τών και την επιμέλεια της αλληλογραφίας των Οργάνων 
Διοίκησης του Ι.Ε.Κ. 

2. Ο ιδιοκτήτης του ιδιωτικού Ι.Ε.Κ., έως την 31η Αυ- 
γούστου του έτους έναρξης της λειτουργίας του Ι.Ε.Κ., 
εφόσον αυτή πραγματοποιείται κατά το χειμερινό εξάμ.ηνο 
κατάρτισης ή έως την 15η Ιανουάριου του έτους έναρξης 
της λειτουργίας του Ι.Ε.Κ., εφόσον αυτή πραγματοποιεί¬ 
ται κατά το εαρινό εξάμηνο κατάρτισης, πρέπει να γνω¬ 
στοποιεί εγγράφως στον Ο.Ε.Ε.Κ. τα πλήρη στοιχείοι του 
προσωπικού των παραπάνω μονάδων. Γ ια κάθε μετα|3ολή 
στο προσωπικό των μονάδων αυτών ο ιδιοκτήτης του 
Ι.Ε.Κ. πρέπει να ενημερώνει εγγράφως τον Ο.Ε.Ε.Κ. 

3. Δεν υφίσταται ασυμβίβαστο μεταξύ του προσωπικού 
των παραπάνω μονάδων και του ιδιοκτήτη ιδιωτικού Ι.(Ξ.Κ. 

Αρθρο 5 

ΠΡΟΣΟΝΤΑ - ΚΩΛΥΜΑΤΑ ΚΑΙ ΔΙΑΔΙΚΑΣΙΑ 
ΠΡΟΣΛΗΨΗΣ ΕΚΠΑΙΔΕΥΤΩΝ 

1. Για τις εκπαιδευτικές ανάγκες του ιδιωτικού Ι.Ε.Κ. 
προσλαμβάνονται εκπαιδευτές για κάθε εξάμηνο κατάρτι¬ 
σης με ωριαία αντιμισθία. 

2. Ως εκπαιδευτές για τη διδασκαλία των θεωρητικών 
μαθημάτων και του θεωρητικού μέρους των μικτών μαθη¬ 
μάτων προσλαμβάνονται δημόσιοι υπάλληλοι ή λειτουργοί 
ή υπάλληλοι του ευρύτερου δημόσιου τομέα ή ιδιώτες ή 
ελεύθεροι επαγγελματίες κάτοχοι τίτλου τριτοβάθμιας 
εκπαίδευσης. 

Ως εκπαιδευτές για τη διδασκαλία των εργαστηριακών 
μαθημάτων και του εργαστηριακού μέρους των μικτών μα¬ 
θημάτων προσλαμβάνονται δημόσιοι υπάλληλοι ή λειτουρ¬ 
γοί ή υπάλληλοι του ευρύτερου δημόσιου τομέα ή ιδιώτες 
ή ελεύθεροι επαγγελματίες με πενταετή εργαστηριακή 
προϋπηρεσία ή εργασιακή εμπειρία στο αντικείμενο του 
μαθήματος για το οποίο προσλαμβάνονται. Η ανωτέρω ερ¬ 
γαστηριακή προϋπηρεσία ή εργασιακή εμπειρία βεβαιώ¬ 
νεται από την αρμόδια αρχή ή τον οικείο ασφαλιστικό φο¬ 
ρέα κατά περίπτωση. 

3. Στην περίπτωση που ο υποψήφιος εκπαιδευτής ιδιω¬ 
τικού Ι.Ε.Κ. είναι ιδιώτης ή ελεύθερος επαγγελματίας 
πρέπει: 

α. Να διαθέτει τα προσόντα που ορίζονται στο άρθρο 18 
του Π.Δ. 611 /77 και στο πρόσωπό του να μη συντρέχουν 
τα κωλύματα των άρθρων 21, 22 και 23 του ίδιου Π.Δ. 

β. Να μη στερείται του δικαιώματος να διδάσκει σε δη¬ 
μόσιο ή ιδιωτικό Ι.Ε.Κ. και να μην έχει απολυθεί από θέση 
δημόσιου ή ιδιωτικού εκπαιδευτικού για λόγους πειθαρχι¬ 
κούς ή για ανεπάρκεια στην εκτέλεση των καθηκόντων 
του. 

Το στοιχείο β της παρούσας παραγράφου, καθώς και 
ιδιότητα του ιδιώτη ή του ελεύθερου επαγγελματία βεβαι¬ 
ώνεται από τον υποψήφιο εκπαιδευτή με υπεύθυνη δή¬ 
λωση του Ν. 1599/86. 

4. Στην περίπτωση που ο υποψήφιος εκπαιδευτής είναι 
δημόσιος υπάλληλος ή λειτουργός ή υπάλληλος Ο.Τ.Α. ή 
υπάλληλος νομικού προσώπου , δημοσίου δικαίου πρέ¬ 
πει: 

α. Να υποβάλει στο Ι.Ε.Κ. σχετική άδεια της υπηρεσίας 
του για την πραγματοποίηση του συγκεκριμένου έργου. 

β. Να μην στερείται του δικαιώματος να διδάσκει σε δη¬ 
μόσιο ή ιδιωτικό Ι.Ε.Κ. 

Το στοιχείο β της παραγράφου αυτής βεβαιώνεται από 
τον υποψήφιο εκπαιδευτή με υπεύθυνη δήλωση του Ν. 
1599/86. 

5. Ο Διευθυντής του ιδιωτικού Ι.Ε.Κ., έως την προηγου- 
μένη της έναρξης των μαθημάτων-κάθε εξαμήνου κατάρ¬ 
τισης: 

α. Συγκεντρώνει όλα τα απαιτούμενα δικαιολογητικά 
σύμφωνα με τις παραγράφους 2,3 και 4 του παρόντος άρ¬ 
θρου για τους υποψήφιους εκπαιδευτές του οικείου Ι.Ε.ΚΓ 
Τα δικαιολογητικά αυτά παραμένουν στο αρχείο του Ι.Ε.Κ. 

β. Υποβάλλει στον Ο.Ε.Ε.Κ. κατάσταση, η οποία πρέπει 
να περιέχει τα ονοματεπώνυμα των προσληφθέντων εκ¬ 
παιδευτών, τον τίτλο ή τους τίτλους σπουδών, τα έτη ερ¬ 
γαστηριακής προϋπηρεσίας ή εργασιακής εμπειρίας που 
σχετίζεται με το μάθημα που θα διδάξουν, την ειδικότητα 
ή εξειδίκευση και το μάθημα αυτής που θα διδάξουν στο 


Ι.Ε.Κ., καθώς κα| τις ώρες διδασκαλίας. 

6. Είναι δυνατή η αντικατάσταση εκπαιδευτή ιδιωτικού 
Ι.Ε.Κ. οποτεδήποτε κατά τη διάρκεια του εξαμήνου κα¬ 
τάρτισης. Στην περίπτωση αυτή ο Διευθυντής του Ι.Ε.Κ. 
πρέπει εντός δύο (2) εργασίμων ημερών να ενημερώνει 
εγγράφως τον Ο.Ε.Ε.Κ. για οποιαδήποτε μεταβολή στους 
εκπαιδευτές του Ι.Ε.Κ. και να υποβάλει συμηληρωματική 
κατάσταση εκπαιδευτών του εδαφίου β της παραγράφου 
5 του παρόντος άρθρου, καθώς και έκθεση με την οποία 
θα αιτιολογείται η αντικατάσταση του εκπαιδευτή ή των 
εκπαιδευτών του Ι.Ε.Κ. 

7. Απαγορεύεται η ανάθεση έργου κατάρτισης σε.εκ¬ 
παιδευτές χωρίς την υποβολή των δικαιολογητικών πρόσ¬ 
ληψης που προβλέπονται στο παρόν άρθρο. 

8. Δεν επιτρέπεται οι εκπαιδευτές Ι.Ε.Κ. να πραγματο¬ 
ποιούν κατ’ ιδίαν διδασκαλία στους καταρτιζόμενους του 
οικείου Ι.Ε.Κ. 

9. Δεν υφίσταται ασυμβίβαστο μεταξύ του εκπαιδευτή 
Ι.Ε.Κ· και του ιδιοκτήτη ιδιωτικού Ι.Ε.Κ., εφόσον αυτός κα¬ 
τέχει τα οριζόμενα στο παρόν άρθρο προσόντα για τους 
εκπαιδευτές. 

Αρθρο 6 

ΚΑΘΗΚΟΝΤΑ ΚΑΙ ΥΠΟΧΡΕΩΣΕΙΣ 
ΕΚΠΑΙΔΕΥΤΩΝ Ι.Ε.Κ. 

Οι εκπαιδευτές των Ι.Ε.Κ. πέραν των κυρίως διδακτικών 
τους καθηκόντων έχουν και τα παρακάτω καθήκοντα και 
υποχρεώσεις: 

1 . Αμέσως μετά την ανάθεση της διδασκαλίας:, 

α. Στο πλαίσιο του εγκεκριμένου αναλυτικού προγράμ¬ 
ματος διδασκαλίας, Καθορίζουν το χρονοδιάγραμμα διδα¬ 
σκαλίας, τα απαιτούμενα 1 διδακτικά βοηθήματα και τα 
εποπτικά μέσα διδασκαλίας σε συνεργασία με τον Ανα¬ 
πληρωτή Διευθυντή και τους εκπαιδευτές που διδάσκουν 
το Ιδιο μάθημα στο ίδιο ή σε άλλο,τμήμα^Τυχόν παρατηρή¬ 
σεις τους επί αναλυτικού προγράμματος μπορούν να τις 
υποβάλλουν εγγράφως στο αρμόδιο τμήμα του Ο.Ε.Ε.Κ 
δια του Ι.Ε.Κ. 

β. Οι εργαστηριακοί εκπαιδευτές καταγράφουν τα απαι- 
τούμενά εργαλεία, υλικά και πρώτες ύλες που απαιτούνται 
για την διεξαγωγή των εργαστηριακών ασκήσεων και ορί¬ 
ζουν τα ελάχιστα όρια απαιτούμενης ποσότητας τους, 
ώστε να αρχίσει η διδασκαλία δεξιοτήτων. 

γ. Για τα εργαστηριακά και μικτά μαθήματα συντάσσουν 
φύλλο πληροφοριών, εφόσον δεν έχουν εκδόσει σημειώ¬ 
σεις τους, και φύλλο έργου, το οποίο καταθέτουν στη 
Γραμματεία του Ι.Ε.Κ. 

2. Πριν την έναρξη της διδασκαλίας: 

α. Προσέρχονται έγκαιρα πριν από την έναρξη της διδα¬ 
κτικής τους ώρας και πιστοποιούν την προσέλευσή τους 
με υπογραφή σε σχετικό βιβλίο ή με άλλο τρόπο που κάθε 
Ι.Ε.Κ. έχει καθορίσει. 

β. Παραλαμβάνουν από τη Γραμματεία του Ι.Ε.Κ. φά¬ 
κελο που περιέχει το βιβλίο ύλης, το ημερήσιο βιβλίο 
απουσιών και κατάσταση με τα ονόματα των καταρτιζομέ- 
νων στο τμήμα που θα διδάξουν. Μετά την ολοκλήρωση 
της διδασκαλίας.επιστρέφουν το φάκελο στη Γραμμα¬ 
τεία. 1 * ... 

3. Με την. έναρξη της διδαισικής ώρας: 

α. Εισέρχονται αμέσως στο χώρο διδασκαλίας, αίθου¬ 
σας ή εργαστήριο, και δεν επιτρέπουν πλέον την είσοδο 

σε, καταρτιζόμενους που καθυστερούν χωρίς αποχρώντα 
λόνρ. 

β. Πιστοποιούν την παρουσία των καταρτιζομένων με 
την καταχώρηση των ονομάτων των καταρτιζομένων που 
απουσιάζουν και υπογράφουν στην σχετική στήλη. Διόρ¬ 
θωση λάθους γίνεται μόνον από τον Διευθυντή ή Αναπλη¬ 
ρωτή Διευθυντή με σύνταξη σχετικής πράξης στη στήλη 
των παρατηρήσεων του βιβλίου. Η προσκόμιση του βιβλίου 
γίνεται από τον εκπαιδευτή κατά την διάρκεια του διαλείμ¬ 
ματος. 

γ. Με την έναρξη της διδασκαλίας, προτείνουν στους 
καταρτιζόμενους βιβλιογραφία τουλάχιστον τριών τίτλων ή 
εκδίδουν με μέριμνα του Ι.Ε.Κ. σημειώσεις επί του διδα- 
σκομένου αντικειμένου. 

4. Κατά τη διάρκεια της διδασκαλίας: 

α. Επιδιώκουν την ενεργό συμμετοχή των καταρτιζομέ- 
νων στη διαδικασία της μάθησης με την προσφορότερη δι¬ 
δακτική μέθοδο. Πάντως ανεξάρτητα από το είδος του μα¬ 
θήματος, ο εκπαιδευτής οφείλει να αναθέτει γραπτές ερ¬ 
γασίες ή έργα για την εμπέδωση της μάθησης, να καθοδη¬ 
γεί και να ελέγχει την πραγματοποίησή τους και να προ¬ 
τρέπει τους καταρτιζόμενους να αναζητούν στον εργα¬ 
σιακό χώρο την εφαρμογή των όσων διδάσκει. 

β. Δεν επιτρέπουν τη χρήση των εγκαταστάσεων, εργα¬ 
λείων και μηχανημάτων χωρίς την παρουσία τους. Επίσης 
δεν επιτρέπουν την είσοδο ατόμων τα οποία δεν έχουν 
σχέση με την κατάρτιση ή δεν φέρουν την εργαστηριακή 
ένδυση που κάθε Ι.Ε.Κ. έχει ορίσει για τους εκπαιδευτές 
και τους καταρτιζόμενους. 

γ. Επιβάλλουν τις κυρώσεις της παρατήρησης και της 
ωριαίας αποβολής από το μάθημα σε καταρτιζόμενο που, 
με οποιονδήποτε τρόπο εμποδίζει την ομαλή διεξαγωγή 
της διδασκαλίας και παραπέμπουν στην Διοίκηση του 
Ι.Ε.Κ. παρεκκλίσεις καταρτιζομένων, που κατά την κρίση 
τους επιφέρουν βαρύτερη κύρωση. Για τις ενέργειες τους 
αυτές ενημερώνουν εγγράφως τη Γραμματεία του Ι.Ε.Κ. 
για την σύνταξη των σχετικών πράξεων. 

δ. Ενημερώνουν αμέσως τον Διευθυντή ή Αναπληρωτή 
Διευθυντή για τον λόγο τυχούσας διακοπής της διδασκα¬ 
λίας πριν την ολοκλήρωση της διδακτικής ώρας. 

ε. Στις οριζόμενες στο άρθρο 14 της παρούσας απόφα¬ 
σης προθεσμίες, διεξάγουν τις εξετάσεις προόδου και πα- 
ραδίδουν τη βαθμολογία στη Γραμματεία του Ι.Ε.Κ. 

5. Με το τέλος της διδακτικής ώρας: 

α. Συμηληρώνουν την ενότητα που δίδαξαν στο βιβλίο 
ύλης. Σε περίπτωση που δεν πραγματοποιείται η διδα¬ 
κτική ώρα αναγράφεται ο λόγος της μη πραγματοποίησής 
της. 

β. Ενημερώνουν τις σχετικές καρτέλες χρήσης αναλώ¬ 
σιμων υλικών, τα οποία χρησιμοποιούνται για τη διεξαγωγή 
εργαστηριακών ασκήσεων και με αίτησή τους ζητούν την 
προμήθεια επιπλέον υλικών, εάν τα αποθέματα είναι μι¬ 
κρότερα από τα όρια που έχουν τεθεί. 

6. Προς το τέλος του εξαμήνου κατάρτισης: 

α. Δύο τουλάχιστον εβδομάδες πριν από την λήξη των 
μαθημάτων, ενημερώνουν τους καταρτιζόμενους για .τον 
τρόπο διεξαγωγής της τελικής εξέτασης του μαθήματος, 
σύμφωνα με το άρθρο 14 της παρούσας απόφασής. 

β. Συντάσσουν έκθεση πραγματοποίησης της διδασκα¬ 
λίας μετά το τέλος των μαθημάτων, όπου και αναφέρουν 
τυχόν προβλήματα που αντιμετώπισαν κατά την διδασκα¬ 
λία του μαθήματος, τις προτάσεις για βελτίωση του αναλυ¬ 


τικού προγράμματος και κάθε άλλη παρατήρηση, η οποία 
κατά τη γνώμη τους θα συμβάλει στην βελτίωση της παρε- 
χομένης κατάρτισης. 

7. Στις εξετάσεις: 

α. Συντάσσουν τα θέματα της τελικής εξέτασης του μα¬ 
θήματος πριν από την ώρα διεξαγωγής των εξετάσεων, τα 
θέτουν υπόψη του Διευθυντού, ο οποίος και τα θεωρεί, τα 
αναπαράγουν και τα παραδίδουν στους καταρτιζόμενους 
για διαπραγμάτευση. 

β. Επιτηρούν την διεξαγωγή της εξέτασης, επικουρού- 
μενοι και από άλλους εκπαιδευτές, εάν αυτό κριθεί απα¬ 
ραίτητο από την Διοίκηση του Ι.Ε.Κ., μετά από σχετικό αί¬ 
τημά τους. 

γ. Αφαιρούν το γραπτό δοκίμιο καταρτιζομένων οι 
οποίοι, με οποιονδήποτε τρόπο εμποδίζουν την ομαλή 
διεξαγωγή των εξετάσεων η υποκλέπτουν από σημειώ¬ 
ματα ή άλλους καταρτιζόμενους, βαθμολογούν με την μο¬ 
νάδα και συντάσσουν σχετική πράξη για τα παραπάνω επί 
του γραπτού. Μετά το τέλος της εξέτασης, και εφόσον ο 
καταρτιζόμενος δεν απομακρυνθεί, συντάσσουν σημεί¬ 
ωμα παραπομπής στη Διοίκηση του Ι.Ε.Κ. για επιβολή κυ- 
ρώσεως. 

' Αρθρο 7 

ΑΞΙΟΛΟΓΗΣΗ ΕΚΠΑΙΔΕΥΤΩΝ 

1 . Οι εκπαιδευτές του ιδιωτικού Ι.Ε.Κ. στο τέλος κάθε 
εξαμήνου κατάρτισης αξιολογούνται από τα Όργανα Διοί¬ 
κησης του Ι.Ε.Κ. ώστε να εξατασθεί η επαναπρόσληψή 
τους. Η αξιολόγηση αναφέρεται στην ευσυνειδησία, υπευ¬ 
θυνότητα, συνεργασία και εργατικότητα του εκπαιδευτή, 
χωρίς να υπεισέρχεται στα επιστημονικά προσόντα τους 
και εν μέρει στα διδακτικά καθήκοντά τους. 

2. Η αξιολόγηση γίνεται σε ειδικό έντυπο - σχέδιο και 
υποστηρίζεται υποχρεωτικά από διαδοχικές σημειώσεις 
για τον εν λόγω εκπαιδευτή κατά την διάρκεια της άσκη¬ 
σης των καθηκόντων του. 

' Αρθρο 8 

ΕΤΟΣ ΚΑΙ ΕΞΑΜΗΝΑ ΚΑΤΑΡΤΙΣΗΣ 

1 . Κάθε έτος κατάρτισης των Ι.Ε.Κ. αρχίζει την 1η Σε¬ 
πτεμβρίου και λήγει την 31η Αυγούστου του επόμενου 
έτους. 

Περιλαμβάνει δύο αυτοτελή εξάμηνα κατάρτισης, το 
χειμερινό και το εαρινό. 

α. Το χειμερινό εξάμηνο κατάρτισης αρχίζει την 1η 
Οκτωβρίου και λήγει την 14η Φεβρουάριου του επόμενου 
έτους. 

β. Το εαρινό εξάμηνο κατάρτισης αρχίζει την 16η Φε¬ 
βρουάριου και λήγει την 30η Ιουνίου του ίδιου έτους. 

γ. Κάθε εξάμηνο κατάρτισης περιλαμβάνει 14 πλήρεις 
εβδομάδες εκπαίδευσης και 2 εβδομάδες για εξετάσεις - 
αποτελέσματα - εγγραφές. 

2. Σε περίπτωση κατά την οποία σε ιδιωτικό Ι.Ε.Κ. δεν 
πραγματοποιηθεί διδασκαλία για οποιονδήποτε λόγο: 

ά. Η διδασκαλία όπου δεν πραγματοποιήθηκε, αναπλη¬ 
ρώνεται με αύξηση των ωρών διδασκαλίας του ημερήσιου 
προγράμματος με ευθύνη του Αναπληρωτή Διευθυντή του 
Ι.Ε.Κ. 

β. Παρατείνεται αντίστοιχα η διδασκαλία των μαθημά¬ 
των του εξαμήνου με απόφαση του Ο.Ε.Ε.Κ., μετά από 
σχετική αιτιολογημένη αίτηση του Διευθυντή του ιδιωτικού 
Ι.Ε.Κ. 

Αρθρο 9 

ΔΙΑΚΟΠΕΣ - ΑΡΓΙΕΣ 

Διδασκαλία μαθημάτων και πόσης φύσεως εξετάσεις 
δεν γίνονται στις εξής χρονικές περιόδους: 

1. Κατά τις διακοπές: 

α. Χριστουγέννων, από 24 Δεκεμβρίου έως και 6 Ια- 
νουαρίου. 

β. Πάσχα, από Μ. Δευτέρα έως και την Παρασκευή της 
Διακαινησίμου. 

γ. θερινές, από 1ης Ιουλίου μέχρι 31ης Αυγούστου. 

2. Κατά τις επίσημες αργίες: 
α. 28η Οκτωβρίου 

β. 17η Νοεμβρίου 

γ. 30η Ιανουάριου 

δ. της Καθαρός Δευτέρας 

ε. 25η Μαρτίου 

στ. 1η Μαΐου 

ζ. του Αγ. Πνεύματος 

3. Κατά την ημέρα που έχει χαρακτηρισθεί ως ημέρα το¬ 
πικής αργίας στην έδρα κάθε Ι.Ε.Κ. λόγω τοπικής θρη¬ 
σκευτικής ή άλλης εορτής. 

* ' Αρθρο 10 

ΕΓΓΡΑΦΕΣ ΚΑΤΑΡΤΙΖΟΜΕΝΩΝ 

1. Οι εγγραφές των καταρτιζόμενων στα ιδιωτικά Ι.Ε.Κ. 
πραγματοποιούνται για το χειμερινό εξάμηνο κατάρτισης 
από την 5η Σεπτεμβρίου έως και την 28η Σεπτεμβρίου και 
για το εαρινό εξάμηνο κατάρτισης από την 20η Ιανουάριου 
έως και την 13η Φεβρουάριου. Σε περίπτωση που η τελευ¬ 
ταία ημέρα των εγγράφων συμπίπτει με αργία, η παρα¬ 
πάνω προθεσμία μετατίθεται στην πρώτη εργάσιμη ημέρα 
μετά την αργία. 

2. Οι ενδιαφερόμενοι να εγγραφούν υποβάλλουν στο 
Ι.Ε.Κ.: 

α. Σχετική αίτηση, στην οποία εκτός των άλλων στοι¬ 
χείων θα αναγράφεται και η ειδικότητα στην οποία επιθυ¬ 
μούν να εγγραφούν. 

β. Τον εκάστοτε προβλεπόμενο πρωτότυπο τίτλο σπου¬ 
δών ή νομίμως επικυρωμένο φωτοαντίγραφο αυτού. Σε 
περίπτωση που είναι αδύνατη η προσκόμιση του πρωτότυ¬ 
που τίτλου, θα προσκομίζεται πρωτότυπο αποδεικτικό εκ- 
δόσεως του τίτλου από την σχολική μονάδα αποφοίτησης 
του. 

γ. Νομίμως επικυρωμένη φωτοτυπία των δύο όψεων 
του δελτίου αστυνομικής ταυτότητος. Σε περίπτωση που 
λείπει, θα προσκομίζεται πιστοποιητικό δήμου ή κοινότη- 
τ°ς· . 

δ. Πιστοποιητικό γλωσσομάθειας επιπέδου ΡίΓδί ΟθΠίίί- 

03ίθ ή ισότιμου πιστοποιητικού για τις ειδικότητες οι\ 
οποίες ορίζονται με απόφαση του Ο.Ε.Ε.Κ. ’ 

3. Κάθε καταρτιζόμενος κατά την πρώτη εγγραφή του 
στο Ι.Ε.Κ. παραλαμβάνει ενυπόγραφα ένα κανονισμό λει¬ 
τουργίας του ιδιωτικού Ι.Ε.Κ., στον οποίο πρέπει να ανα- 
φέρονται και οι οικονομικές υποχρεώσεις των καταρτισ¬ 
μένων κατά το εξάμηνο κατάρτισης στο οποίο πραγματο¬ 
ποιεί την εγγραφή του. Κάθε καταρτιζόμενος κατά τις 
επόμενες εγγραφές του στο ίδιο Ι.Ε.Κ. πρέπει να ενημε¬ 
ρώνεται ενυπόγραφα για τις οικονομικές του υποχρεώσεις 
κατά το εξάμηνο κατάρτισης, στο οποίο πραγματοποιεί τη 
νέα του εγγραφή. 


4. Εντός τριών (3) ημερών από τη λήξη των εγγράφων 
κάθε εξαμήνου κατάρτισης ο Διευθυντής του ιδιωτικού 
Ι.Ε.Κ. υποβάλλει στον Ο.Ε.Ε.Κ. κατάσταση με τα ονομα¬ 
τεπώνυμα των εγγραφέντων ανά ειδικότητα ή εξειδίκευση 
και εξάμηνο κατάρτισης. 

5. Μετά τη λήξη των εγγραφών δεν επιτρέπεται οποια¬ 
δήποτε αλλαγή ειδικότητας ή εξειδίκευσης σε καταρτιζό¬ 
μενο. 

' Αρθρο 11 
ΜΕΤΕΓΓΡΑΦΕΣ 

1. Ο καταρτιζόμενος που επιθυμεί μετεγγραφή σε άλλο 
ιδιωτικό Ι.Ε.Κ., υποβάλλει αίτηση στο Ι.Ε.Κ. που φοιτά έως 
και πέντε (5) ημέρες από τη λήξη των μαθημάτων του εξα¬ 
μήνου κατάρτισης αναφέροντας τους λόγους και καταθέ¬ 
τοντας τα σχετικά δικαιολογητικά. Η αίτηση διαβιβάζεται 
στο Διευθυντή Κατάρτισης της Κεντρικής Υηηρεσίας του 
Ο.Ε.Ε.Κ., ο οποίος, αφού λάβει υπόψη του τους λόγους, 
τα σχετικά δικαιολογητικά και τις προϋποθέσεις, την 
εγκρίνει ή την απορρίπτει με αιτιολογημένη απόφασή του. 

2. Η ίδια διαδικασία ακολουθείται για μετεγγραφή κα¬ 
ταρτιζόμενου από δημόσιο Ι.Ε.Κ. αρμοδιότητας του 
Υπουργείου Εθνικής Παιδείας και θρησκευμάτων σε ιδιω¬ 
τικό Ι.Ε.Κ. 

3. Ο καταρτιζόμενος, με την έναρξη του νέου εξαμήνου 
κατάρτισης, φοιτά στο Ι.Ε.Κ., στο οποίο μεταγράφηκε, 
όπου και διαβιβάζεται ο ατομικός φάκελος και τα λοιπά 
στοιχεία της κατάρτισής του, φωτοαντίγραφα των οποίων 
φυλάσσει σε αρχείο μεταγραφομένων το Ι.Ε.Κ. από το 
οποίο προέρχεται. Η μεταγγραφή το πρώτο εξάμηνο 
σπουδών αποκλείεται. 

4. Ανάκληση μετεγγραφής για το ίδιο εξάμηνο κατάρτι¬ 
σης αποκλείεται. 

Επιστροφή του καταρτιζόμενου στο αρχικό ιδιωτικό 
Ι.Ε.Κ. πραγματοποιείται με νέα μετεγγραφή. 

' Αρθρο 12 

ΧΑΡΑΚΤΗΡΙΣΜΟΣ ΜΑΘΗΜΑΤΩΝ - 
ΔΙΑΡΚΕΙΑ ΩΡΙΑΙΑΣ ΔΙΔΑΣΚΑΛΙΑΣ 

1. Τα μαθήματα διακρίνονται σε: 
α. θεωρητικά. 

θεωρητικά χαρακτηρίζονται τα μαθήματα των οποίων η 
διδασκαλία πραγματοποιείται σε αίθουσες διδασκαλίας 
και μόνον και έχουν ως σκοπό να αποκτήσουν οι σπουδα¬ 
στές τις γνώσεις εκείνες που είναι απαραίτητες για να κα¬ 
τανοήσουν το γνωστικό αντικείμενο της κατάρτισής τους, 
β. Εργαστηριακά. 

Εργαστηριακά χαρακτηρίζονται τα μαθήματα εκείνα τα 
οποία αποβλέπουν στην εκμάθηση δεξιοτήτων και διδά¬ 
σκονται αποκλειστικά στους εργαστηριακούς χώρους. .· 
γ. Μικτά. 

-Μικτά χαρακτηρίζονται τα μαθήματα εκείνα, τα οποία 
απαιτούν ταυτόχρονη θεωρητική κατάρτιση και απόκτηση 
δεξιοτήτων..^ 

Ο χαρακτηρισμός κάθε μαθήματος και ο αριθμός των 
καταρτιζομένων ανά,εκπαιδευτή γίνεται με απόφαση του 
Δ.Σ. του Ο.Ε.Ε.Κ. 

2. Η διάρκεια-πις ωριαίας διδασκαλίας όλων των μαθη¬ 
μάτων καθορίζεται-σε 50 λεπτά. 

Στα εργαστηριακά ή μικτά μαθήματα, στο εργαστηριακό 
μέρος τους, είναι δυνατόν να γίνεται διδασκαλία συνεχό¬ 
μενη μέχρι τρεις (3) ώρες. 

3. Η διάρκεια των διαλειμμάτων ορίζεται σε 10 λεπτά. 

Σε περίπτωση συνεχούς διδασκαλίας το διάλειμμα θα 

είναι αθροιστικό. 

4. Μετά την είσοδο του διδάσκοντος στην αίθουσα δι¬ 
δασκαλίας ή στον εργαστηριακό χώρο δεν επιτρέπεται η 
είσοδος των καταρτιζομένων. 

5'. Οι παρουσίες λαμβάνονται υποχρεωτικά ανά διδα¬ 
κτική ώρα, με ευθύνη του εκπαιδευτή. 

"Αρθρο 13 
ΦΟΙΤΗΣΗ 

1. Η φοίτηση είναι υποχρεωτική για όλα τα μαθήματα 
θεωρητικά, εργαστηριακά και μικτά. 

2. Η φοίτηση χαρακτηρίζεται ως επαρκής ή ανεπαρκής 
κατά μάθημα. 

α. Επαρκής σε κάθε μάθημα χαρακτηρίζεται η.φοίτηση, 
εφόσον ο καταρτιζόμενος σημείωσε αριθμό ωριαίων 
απουσιών μικρότερο ή ίσο του 20% του συνόλου των προ- 
βλεπομένων ωρών διδασκαλίας του μαθήματος κατά τη 
διάρκεια του εξαμήνου, στρογγυλοποιούμενο στον πλη- 
σιέστερο ακέραιο, ανεξάρτητα από τις ώρες που πραγμα¬ 
τοποιήθηκαν. 

β. Σε κάθε άλλη περίπτωση η φοίτηση χαρακτηρίζεται 
ανεπαρκής. 

Η Διεύθυνση του ΙΕΚ ανακοινώνει τα αποτελέσματα του 
χαρακτηρισμού της φοίτησης των καταρτιζομένων την 
επομένη της λήξεως των μαθημάτων του εξαμήνου κα¬ 
τάρτισης. 

3. Στο μάθημα ή μαθήματα, που η φοίτηση του καταρτι- 
ζομένου χαρακτηρίστηκε ως ανεπαρκής, ο καταρτιζόμε¬ 
νος δεν προσέρχεται στις τελικές εξετάσεις εξαμήνου κα¬ 
τάρτισης των μαθημάτων αυτών και υποχρεούται να παρα¬ 
κολουθήσει εκ νέου τα μαθήματα αυτά στο εξάμηνο κα¬ 
τάρτισης που διδάσκονται χωρίς δικαίωμα εγγραφής του 
στο επόμενό εξάμηνο. 

4. Η Διοίκηση του ιδιωτικού Ι.Ε.Κ. πρέπει, εντός τριών 
(3) ημερών από το τέλος κάθε ημερολογιακού μήνα, να 
υποβάλει στον Ο.ΕΈ,Κ. κατάσταση των καταρτιζομένων 
με τις συνολικές απουσίες ανά τμήμα, ειδικότητα ή εξειδί- 
κευση και μάθημα, και εντός τριών (3) ημερών από το τέ¬ 
λος κάθε εξαμήνου κατάρτισης να υποβάλει επίσης κατά¬ 
σταση των καταρτιζόμενων ανά τμήμα, ειδικότητα ήκ εξει- 
δίκευση και μάθημα, που έχουν δικαίωμα συμμετοχής στις 
τελικές εξετάσεις του εξαμήνου αυτού. 

’ Αρθρο 14 

ΕΞΕΤΑΣΕΙΣ - ΑΠΟΤΕΛΕΣΜΑΤΑ 

1. Σε όλα τα μαθήματα κάθε εξαμήνου κατάρτισης 
πραγματοποιούνται εξετάσεις προόδου δύο φορές κατά 
τη διάρκεια του εξαμήνου αυτού. Η χρονική διάρκεια των 
εξετάσεων είναι το ήμισυ των ωρών εβδομαδιαίας διδα¬ 
σκαλίας κάθε μαθήματος ως εξής. 

α. Στα θεωρητικά μαθήματα οι καταρτιζόμενοι απα¬ 
ντούν σε σειρά γραπτών ερωτήσεων ή σε κείμενο αξιολό¬ 
γησης (τεστ), κατά την κρίση του εκπαιδευτή,μέ τα οποία 
ελέγχεται η επίτευξη των σκοπών^της διδασκαλίας. 

β. Στα εργαστηριακά μαθήματα οι καταρτιζόμενοι εξε¬ 
τάζονται με την πραγματοποίηση εργαστηριακού έργου ή 
έργων από κάθε καταρτιζόμενο ή συλλογικού έργου από 
ομάδα, όπου ανατίθεται συγκεκριμένο τμήμα σε κάθε μέ¬ 
λος της ομάδας. 


γ. Στα μικτά μαθήματα εξετάζονται με γραπτές ερωτή¬ 
σεις και με πραγματοποίηση έργου ταυτόχρονα. 

Η κατάθεση της βαθμολογίας της 1 ης και 2ης εξέτασης 
προόδου γίνεται στη Γραμματεία του ΙΕΚ αντίστοιχα την 
τελευταία ημέρα της 7ης και 14ης εβδομάδας του εξαμή¬ 
νου κατάρτισης. Οι καταρτιζόμενοι λαμβάνουν γνώση της 
βαθμολογίας των με ευθύνη της Διεύθυνσης. Ο μέσος 
όρος της επίδοσης των καταρτιζομένων στις δύο εξετά¬ 
σεις προόδου αποτελεί τον βαθμό προόδου (Β.Π.) του 
εξαμήνου στο μάθημα αυτό. 

2. Στο τέλος κάθε εξαμήνου πραγματοποιούνται οι τελι¬ 
κές εξετάσεις σε κάθε μάθημα. 

α. Οι τελικές εξετάσεις διεξάγονται ανάλογα με το είδος 
του μαθήματος, όπως αυτό έχει χαρακτηριστεί στο ωρο¬ 
λόγιο και αναλυτικό πρόγραμμα κάθε, ειδικότητας ή εξειδί- 
κευσης, που έχει εγκριθεί από το Δ.Σ. του Ο.Ε.Ε.Κ. 

I. θεωρητικά μαθήματα. 

Για την εξέταση θεωρητικού μαθήματος θα επιλέγεται 
από τον εξεταστή η ανάθεση διαπραγμάτευσης από ενός 
μέχρι και τεσσάρων επί μέρους θεμάτων ανεξάρτητου 
αντικειμένου το καθένα. Κάθε επί μέρους θέμα είναι δυ¬ 
νατόν να περιέχει μέχρι δύο υποερωτήματα. 

Η επιλογή των θεμάτων πρέπει να είναι τέτοια ώστε < 
αυτά να αναφέρονται σε ευρύ φάσμα της ύλης που διδά¬ 
χτηκε, και οι ερωτήσεις να εστιάζονται σε μείζονος, κατά 
την κρίση του διδάσκοντος, σημασίας ενότητες. 

Είναι δυνατόν, εάν η φύση του μαθήματος το επιτρέπει, 
αντί της διαπραγμάτευσης θέματος ή θεμάτων να δίδεται 
ερωτηματολόγιο (τεστ). Ο αριθμός των ερωτήσεων, από 
απόψεως είδους και ποσότητας, πρέπει να είναι ικανός να 
πιστοποιεί την ευρύτητα και το βάθος της γνώσης του 
αντικειμένου του μαθήματος^ Είναι σκόπιμο να δίδεται έμ¬ 
φαση σε ερωτήσεις πολλαπλής επιλογής ή ερωτήσεις σύ¬ 
ντομης απάντησης. 

Ενδεικτικά αναφέρεται ότι, για μάθημα δίωρης εβδομα¬ 
διαίας διδασκαλίας, οι ερωτήσεις πρέπει να είναι τουλάχι¬ 
στον είκοσι πέντε (25). 

II. Εργαστηριακά μαθήματα 

Για κάθε εργαστηριακό μάθημα, η διεξαγωγή της τελι¬ 
κής εξέτασης πρέπει να στοχεύει στη διερεύνηση και τη 
διαπίστωση από μέρους του διδάσκοντος ή των διδασκό¬ 
ντων ότι ο καταρτιζόμενος έχει πρακτική αμεσότητα θεω¬ 
ρητικών γνώσεων και ότι έχει αποκτήσει τις δεξιότητες 
στην δεδομένη πρακτική τεχνικής. 

Προς τούτο ο τρόπος διεξαγωγής της τελικής εξέτασης 
εργαστηριακού μαθήματος πρέπει να αφορά την αξιολό¬ 
γηση του βαθμού πραγμάτωσης των παραπάνω στόχων και 
να αποτελεί το .βαθμό της τελικής επίδοσης. 

Λόγω της ιδιαιτερότητας και της ποικιλομορφίας, που 
παρουσιάζουν τα εργαστηριακά μαθήματα παραθέτονται 
διάφοροι τρόποι εξέτασης, από τους οποίους οι εκπαιδευ¬ 
τές του μαθήματος, σε συνεργασία και με τον Αναπλη¬ 
ρωτή Διευθυντή, θα μπορούν να επιλέξουν. 

Εάν το έργο ή έργα του εργαστηριακού μαθήματος 
απαιτούν για την ολοκλήρωσή τους μεγάλα χρονικά δια¬ 
στήματα και πρακτικά δεν είναι δυνατόν να ανατεθεί η 
ολοκλήρωση ενός έργου στον διατιθέμενο χρόνο για την 
εξέταση, προκειμένου να γίνει ο έλεγχος της απόκτησης 
ευχέρειας στις δεξιότητες οι οποίες διδάχτηκαν, η εξέ¬ 
ταση γίνεται προφορικά, επί του ήδη εκτελεσθέντος ατο¬ 
μικού ή συλλογικού έργου με ερωτήσεις, ώστε να διαπι- 

στωθεί η κατανόηση της σειράς εκτέλεσης, και του τρό¬ 
που επίτευξης ποιότητας, η δυνατότητα ελέγχου των στα¬ 
δίων κατασκευής και η εν τέλει επίτευξη των σκοπών της 
διδασκαλίας. 

Εάν είναι πρακτικά δυνατόν, πρέπει να ανατίθεται στον 
διατιθέμενο χρόνο εξέτασης η πραγματοποίηση έργου ή 
τμήματος έργου, ώστε ο εξεταστής να έχει μια ολοκληρω¬ 
μένη εικόνα των ικανοτήτων του καταρτιζόμενου στις δε¬ 
ξιότητες που διδάχτηκε. Η σωστή σειρά εκτέλεσης, η αρ¬ 
τιότητα, η ποιότητα και η ταχύτητα εκτέλεσης του έργου ή 
τμήματος έργου είναι μερικά από τα κριτήρια για την βαθ¬ 
μολόγηση και πρέπει, εάν είναι δυνατόν, να έχουν προκα¬ 
θοριστεί και γνωστοποιηθεί στους εξεταζόμενους. Πά¬ 
ντως ο εξεταστής θα πρέπει να είναι σε θέση να δικαιολο¬ 
γεί τον τρόπο εξαγωγής της τελικής βαθμολογίας ώστε να 
μπορεί να ικανοποιηθεί το περί δικαίου αίσθημα κάθε εξε- 
ταζομένου όταν, όπου και εάν χρειαστεί. 

Είναι δυνατόν επίσης τα εργαστηριακά μαθήματα να 
εξετάζονται με ερωτηματολόγια, όπου με αριθμό ερωτή¬ 
σεων ελέγχεται η ικανότητα επιλογής του καταρτιζομένου 
μεταξύ σωστών και εσφαλμένων χειρισμών, η ικανότητα 
διάγνωσης και επιλογής του καλύτερου τρόπου επίτευξης 
ενός εργαστηριακού στόχου και η ικανότητα προκαθορι¬ 
σμού των αναμενόμενων αποτελεσμάτων ενός χειρι¬ 
σμού. 

III. Μικτά μαθήματα. 

Η εξέταση των μικτών μαθημάτων περιλαμβάνει ξεχωρι¬ 
στή εξέταση του θεωρητικού και του εργαστηριακού μέ¬ 
ρους, η οποία όμως κατά προτίμηση θα πρέπει να γίνεται 
την ίδια ημέρα. Ο μέσος όρος των επιμέρους εξετάσεων 
αποτελεί τον βαθμό της τελικής εξέτασης του μαθήμα¬ 
τος. 

Η εξέταση του θεωρητικού μέρους γίνεται όπως και η 
εξέταση των θεωρητικών μαθημάτων και του εργαστηρια¬ 
κού μέρους όπως η εξέταση των εργαστηριακών μαθημά¬ 
των. 

β. Στην περίπτωση του ερωτηματολογίου είναι σκόπιμο 
να γίνονται πολλαπλές εκτυπώσεις του με διαφορετική 
σειρά ερωτήσεων, ώστε να αποφεύγεται η καθ’ υπαγό¬ 
ρευση αντιγραφή των απαντήσεων. 

γ. Ανεξάρτητα από το είδος του μαθήματος, η διάρκεια 
της γραπτής διαπραγμάτευσης θεμάτων ορίζεται από τον 
διδάσκοντα, σε συνεργασία με τον Αναπληρωτή Διευθυ¬ 
ντή, και δεν επιτρέπεται να είναι μικρότερη των 2 ωρών. 

Η διάρκεια εξέτασης με μορφή ερωτηματολογίου (τεστ) 
δεν υπόκειται στον περιορισμό των 2 ωρών. 

δ. Τα θέματα των τελικών εξετάσεων γράφονται σε 
φύλλο που αναφέρει την επωνυμία και την προσωνυμία 
του Ι.Ε.Κ., την ειδικότητα ή εξειδίκευση, την ημερομηνία, 
το εξάμηνο και έτος κατάρτισης, τον τίτλο του προς εξέ¬ 
ταση μαθήματος καθώς και το ονόματεπώνυμοτου.ειση- 
γητή. Επίσης αναφέρεται ο παρεχόμενος χρόνος για την 
εξέταση και το εάν τα θέματα είναι ισότιμα στην βαθμολό¬ 
γηση· 

ε. Τα θέματα των τελικών εξετάσεων θεωρούνται από 
το Διευθυντή ή τον Αναπληρωτή Διευθυντή του Ι.Ε.Κ., 
αναπαράγονται παρουσία και ευθύνη του εισηγητή και πα- 
ραδίδονται στους καταρτιζόμενους για επεξεργασία. Το 
πρωτότυπο των θεμάτων παραδίδεται στη Γραμματεία του 
Ι.Ε.Κ. για αρχειοθέτηση. 

στ. Διευκρινίσεις επί των θεμάτων και τυχόν οδηγίες δί¬ 
δονται μόνον γραπτώς επί του εντύπου των θεμάτων. Πε¬ 


ραιτέρω διευκρινίσεις πρέπει να αποφεύγονται, και πρέ¬ 
πει να δίδονται κατά προτίμηση γραπτώς και με νέα θεώ¬ 
ρηση από την Διοίκηση του Ι.Ε.Κ. 

ζ. Οι απαντήσεις είναι δυνατόν να δίδονται από τους κα¬ 
ταρτισμένους στο φύλλο ή φύλλα θεμάτων ή σε ανεξάρ¬ 
τητα φύλλα, τα οποία παραδίδονται στους εξεταζόμενους 
ταυτόχρονα με τα θέματα και περιέχουν το ονοματεπώ¬ 
νυμο, τον κωδικό αριθμό του καταρτιζόμενου, την ειδικό¬ 
τητα ή εξειδίκευση, το εξάμηνο κατάρτισης, το τμήμα, το 
μάθημα και την ημερομηνία εξέτασης. 

η. Σε όλες τις περιπτώσεις τα φύλλα θεμάτων και απα¬ 
ντήσεων επιστρέφονται στον εισηγητή ή τον ορισθέντα 
επιτηρητή μετά το πέρας τής επεξεργασίας των θεμάτων. 

ι. Ο εισηγητής ή ο επιτηρητής, αφού διαγράψει τα τυχόν 
κενά στα φύλλα απαντήσεων, μονογράφει στο τέλος της 
διαπραγμάτευσης των θεμάτων, καταμετρά τα παραδοθέ- 
ντα γραπτά και τα αντιπαραβάλλει με την κατάσταση των 
καταρτιζομένων, που είχαν δικαίωμα συμμετοχής στην 
εξέταση, ώστε να βαθμολογηθούν με την μονάδα όσοι για 
αποιονδήποτε λόγο δεν προσήλθαν ή δεν παρέδωσαν το 
γραπτό τους. Στην συνέχεια προσέρχεται στην Γραμμα¬ 
τεία του Ι.Ε.Κ., όπου ο υπάλληλος, ο οποίος έχει οριστεί 
από τη Διοίκηση του Ι.Ε.Κ., σφραγίζει και μονογράφει στο 
τέλος της διαπραγμάτευσης κάθε γραπτού και χρεώνει 
στον εισηγητή τα γραπτά, τα οποία αυτός παραλαμβάνει 
για διόρθωση. 

Η σχετική πράξη είναι δυνατόν να αναγράφεται επί φα¬ 
κέλου εντός του οποίου είναι τα γραπτά. 

ια. Ο εισηγητής βαθμολογεί με την αναγραφή αριθμη¬ 
τικά της επίδοσης του καταρτιζόμενου σε κάθε επιμέρους 
θέμα. Το άθροισμα των επιμέρους βαθμολογιών αποτελεί 
τη συνολική βαθμολογία του γραπτού, η οποία αναγράφε¬ 
ται ολογράφως και αριθμητικά στο δεξιό άκρο της πρώτης 
σελίδας, όπου υπογράφει ο εισηγητής. 

Σε περίπτωση λανθασμένης εγγραφής, ο εισηγητής 
διαγράφει με διαγώνιο γραμμή τα λάθη κάι επαναγράφει 
το τελικό στοιχείο, θέτοντας την μονογραφή του δίπλα 
από τη διαγραφή. 

Εάν το εργαστηριακό μάθημα διδάσκεται από περισσό¬ 
τερους του ενός εκπαιδευτές, καθένας βαθμολογεί αυτο- 
τελώς. Ο μέσος όρος των βαθμολογιών αποτελεί τη βαθ¬ 
μολογία της τελικής εξέτασης. 

ιβ. Ο εισηγητής εντός δύο (2) εργασίμων ημερών από 
την ημερομηνία εξέτασης του μαθήματος επιστρέφει στη 
Γραμματεία του Ι.Ε.Κ. τα γραπτά και καταθέτει κατάσταση 
βαθμολογίας των καταρτιζομένων. 

ιγ. Καταρτιζόμενος, ο οποίος για οποιονδήποτε λόγο 
δεν προσέλθει στις εξετάσεις, βαθμολογείται με τη μο¬ 
νάδα. 

ιδ. Οι καταρτιζόμενοι πρέπει να ενημερώνονται για τον 
τρόπο εξέτασης δύο τουλάχιστον εβδομάδες πριν από τη 
λήξη των μαθημάτων από τον εκπαιδευτή. 

3. Ο μέσος.όρος του βαθμού προόδου και του βαθμού 
της γραπτής τελικής εξαμηνιαίας εξέτασης, στρογγυλο- 
ποιούμενος στον πλησιέστερο ακέραιο αποτελεί την τε¬ 
λική βαθμολογία του μαθήματος. 

4. Το άθροισμα της τελικής βαθμολογίας όλων των μα¬ 
θημάτων, θεωρητικών, εργαστηριακών και μικτών του 
εξαμήνου,' διαιρούμενο με τον αριθμό των, μαθημάτων 
αποτελεί τον γενικό μέσο όρο βαθμολογίας (Γ.Μ.Ο.Β.) 
του καταρτιζομέγου στο εξάμηνο αυτό. · ,· 

5. Η κλίμακα βαθμολογίας .ορίζεται από 0 έως 20. 

6. Οι πτυχιακές-διπλωματικές εξετάσεις διενεργούνται 
από τριμερείς επιτροπές. 

Δικαίωμα συμμετοχής στις πτυχιακές - διπλωματικές 
εξετάσεις έχουν όλοι όσοι περάτωσαν επιτυχώς την κα- 
ΐάρτιση και έλαβαν την προβλεπδμενη βεβαίωση. 

7. Σε περίπτωση μη εξόφλησης από καταρτιζομένους 
των καθορισμένων διδάκτρων εξαμήνου κατάρτισης, ο 
ιδιοκτήτης του οικείου Ι.Ε.Κ. δύναται με έγγραφο του 
προς τα Όργανα Διοίκησης του Ι.Ε.Κ. να μην επιτρέψει 
την συμμετοχή των καταρτιζόμενων αυτών στις τελικές 
εξετάσεις του εξαμήνου κατάρτισης. 

Αρθρο 15 

ΠΡΟΟΔΟΣ ΚΑΤΑΡΤΙΖΟΜΕΝΩΝ 

1.0 καταρτιζόμενος εγγράφεται στο επόμενο εξάμηνο, 
κατάρτισης εφόσον συντρέχει μια από τις παρακάτω περι¬ 
πτώσεις: 

α) Η τελική βαθμολογία του σε κάθε μάθημα είναι του¬ 
λάχιστον δέκα (10). 

β) Υστερεί σ' ένα μόνον μάθημα, ενώ ο γενικός μέσος 
όρος βαθμολογίας (Γ.Μ.Ο.Β.) του σ’ όλα τα μαθήματα του 
εξαμήνου κατάρτισης, συμπεριλαμβανομένου και αυτού 
που υστέρησε, είναι τουλάχιστον δέκα (10) συμπληρω¬ 
μένο και η βαθμολογία του στο μάθημα που υστέρησε εί¬ 
ναι τουλάχιστον οκτώ (8). 

Στην περίπτωση αυτή ο καταρτιζόμενος υποχρεούται να 
επανεξεταστεί στο μάθημα που υστέρησε στην εξετα¬ 
στική περίοδο του εξαμήνου κατάρτισης που γράφτηκε. Η 
βαθμολογία του αυτή είναι η νέα τελική βαθμολογία στο 
μάθημα αυτό. Εάν η νέα βαθμολογία δεν είναι τουλάχιστον 
δέκα (10), ο καταρτιζόμενος δεν αποκτά δικαίωμα εγγρα¬ 
φής στο επόμενο εξάμηνο κατάρτισης, αλλά δύναται να 
προσέρχεται για επανεξέταση σ’ οποιαδήποτε εξεταστική 
περίοδο, μέχρι να αποκτήσει δικαίωμα εγγραφής του σ’ 
επόμενο εξάμηνο κατάρτισης. 

2. Σε κάθε άλλη περίπτωση ο καταρτιζόμενος υποχρε- 
ούται να επαναλάβει μόνον τα μαθήματα του εξαμήνου 
στα οποία υστέρησε. 

3. Εντός δέκα (10) ημερών από τη λήξη των τελικών 
εξετάσεων κάθε εξαμήνου κατάρτισης, ο Διευθυντής του 
Ι.Ε.Κ. πρέπει να υποβάλει στον Ο.Ε.Ε.Κ. ονομαστικές κα¬ 
ταστάσεις, ανά τμήμα και ειδικότητα, στις οποίες θα ανα¬ 
γράφονται οι καταρτιζόμενοι οι οποίοι εμπίπτουν: 

α. Στο εδάφιο α της παραγράφου 1 του παρόντος άρ¬ 
θρου. 

β. Στο εδάφιο β της παραγράφου 1 του παρόντος άρ¬ 
θρου, με αναφορά του μαθήματος που κάθε καταρτιζόμε¬ 
νος υποχρεούται να επανεξεταστεί. 

γ. Στην παράγραφο 2 του παρόντος άρθρου με αναφορά 
των μαθημάτων που κάθε καταρτιζόμενος υποχρεούται να 
επαναλάβει. 

^ ' ' 

Άρθρο 16 

ΣΥΜΠΕΡΙΦΟΡΑ ΚΑΤΑΡΤΙΖΟΜΕΝΩΝ - ΚΥΡΩΣΕΙΣ - 
ΟΡΓΑΝΑ ΕΠΙΒΟΛΗΣ 

1. Οι καταρτιζόμενοι οφείλουν να συμπεριφέρονται ευ- 
πρεπώς προς την Διοίκηση του Ι.Ε.Κ., τους εκπαιδευτές, 
τους συναδέλφους τους και το λοιπό προσωπικό του Ι.Ε.Κ. 
και να τηρούν, σε ό,τι τους αφορά, τον κανονισμό λειτουρ¬ 
γίας των ιδιωτικών Ι.Ε.Κ. 

Δεν επιτρέπεται να προκάλούν φθορές στο υλικό, ούτε 


να χρησιμοποιούν τα πάσης φϋσεως εργαλεία, μηχανή¬ 
ματα και λοιπές εγκαταστάσεις του εξοπλισμού χωρίς την 
άδεια και την παρουσία του εκπαιδευτή τους. 

Κάθε παρέκκλιση από τα παραπάνω ελέγχεται και δύνα- 
ται να επιβάλλονται οι εξής κυρώσεις: 

α. Παρατήρηση. 

β. Ωριαία αποβολή από το μάθημα. 

γ. Αποβολή μέχρι τρεις (3) μέρες. 

δ. Διακοπή φοίτησης. 

2. Η παρατήρηση επιβάλλεται από τον εκπαιδευτή και 
τα Όργανα Διοίκησης του Ι.Ε.Κ. και αποτελεί προειδοποί¬ 
ηση στον καταρτιζόμενο για επιβολή βαρυτέρας κυρώ- 
σεως σε περίπτωση νέας παρέκκλισής του από την αρμό- 
ζουσα συμπεριφορά. 

3. Ωριαία αποβολή από το μάθημα επιβάλλεται από τον 
εκπαιδευτή. 

4. Αποβολή μέχρι τρεις (3) ημέρες επιβάλλεται από τον 
Διευθυντή ή τον Αναπληρωτή Διευθυντή του Ι.Ε.Κ. 

5. Διακοπή φοίτησης επιβάλλεται από τριμελή επι¬ 
τροπή, αποτελούμενη από τον Διευθυντή του ΙΕΚ, τον 
Αναπληρωτή Διευθυντή και τον αρχαιότερο από τους εκ¬ 
παιδευτές του τμήματος, σε περίπτωση δε ίδιας αρχαιότη¬ 
τας τον προτεινόμενο από τον Αναπληρωτή Διευθυντή. Η 
επιτροπή συντάσσει πόρισμα, το οποίο υπάγεται στη τε¬ 
λική έγκριση της Διεύθυνσης Κατάρτισης τού Ο.Ε.Ε.Κ. 

Άρθρο 17 

ΥΠΗΡΕΣΙΑΚΑ ΒΙΒΛΙΑ - ΣΤΟΙΧΕΙΑ ΕΚΔΙΔΟΜΕΝΑ 

Σε κάθε ιδιωτικό ΙΕΚ τηρούνται τα παρακάτω βιβλία και 
υπηρεσιακά έντυπα: 

1. Υπηρεσιακά Βιβλία: 

α. Πρωτόκολλο, στο οποίο καταχωρούνται αμέσως τα 
πάσης φύσεως εισερχόμενα και εξερχόμενα έγγραφα, οι 
πάσης φύσεως εισερχόμενοι και εξερχόμενοι τίτλοι και τα 
εμπιστευτικά έγγραφα. 

Για τα τελευταία σημειώνεται στη στήλη «περιεχόμενο 
εγγράφου» η ένδειξη Ε.Π. μόνο, ενώ τηρείται ιδιαίτερος 
φάκελος εμπιστευτικών εγγράφων: 

β. Μητρώο καταρτιζόμενων, στο οποίο καταχωρούνται 
όλα τα προβλεπόμενα στοιχεία των καταρτιζομένων στο 
Ι.Ε.Κ. και το οποίο πρέπει να είναι πλήρως ενημερωμένο 
εντός δεκαπέντε (15) ημερών από τη λήξη κάθε εξαμήνου 
κατάρτισης. 

Καταχωρούνται: 

I. Στοιχεία Δελτίου Ταυτότητας, ήτοι: επώνυμο, όνομα, 
όνομα πατέρα, μητέρας, γένος, έτος γεννήσεως, Δήμος ή 
Κοινότητα στην οποία φέρεται εγγεγραμένος ο καταρτι¬ 
ζόμενος, αριθμός μητρώου ή δημοτολογίου, θρή¬ 
σκευμα. 

II. Στοιχεία εισόδου, δηλαδή: Το είδος του τίτλου, δυνά¬ 
μει του οποίου εγγράφεται ο καταρτιζόμενος. 

III. Στοιχεία επιδόσεως, δηλαδή: Γενική κατά μάθημα 
εξαμηνιαία τελική βαθμολογία και γενικός μέσος όρος 
βαθμολογίας. 

γ. Ευρετήριο, όπου καταχωρούνται το ονοματεπώνυμο, 
όνομα πατέρα και ο αριθμός μητρώου καταρτιζομένου 
(Α.Μ.Κ.) όλων των καταρτιζομένων που έχουν εγγράφει 
στο Μητρώο. 

δ. Βιβλία φοιτήσεως καταρτιζομένων (απουσιολόγια), 
τα οποία πρέπει να ενημερώνονται εντός δέκα (10) ημε¬ 
ρών. 

ε. Βιβλίο επιβολής κυρώσεων. 

στ. Βιβλία διδασκομέ'νης ύλης, κατά τάξη ή τμήμα τάξης 
στα οποία καταχωρείται από τον διδάσκοντα η ενότητα 
που διδάσκεται καθημερινά. 

ζ. Ημερολόγιο λειτουργίας ΙΕΚ όπου καταχωρούνται κα¬ 
θημερινά τα σημαντικότερα γεγονότα, κατά την κρίση του 
Διευθυντή ή Αναπληρωτή Διευθυντή, που αναφέρονται 
στη λειτουργία του ΙΕΚ. 
η. Βιβλίο βιβλιοθήκης, 
θ. Βιβλία εργαστηριακού υλικού 

1. Μηχανημάτων 

II. Εργαλείων μακράς διάρκειας. 

III. Εργαλείων βραχείας διάρκειας 

IV. Εισαγωγής αναλωσίμου υλικού 

ι. Βιβλίο εποπτικών μέσων διδασκαλίας - επίπλων και 
σκευών. 

ια. Βιβλίο πράξεων. 

ιβ. Βιβλίο πτυχίων. 

ιγ. Βιβλίο διπλωμάτων. 

ιδ. Βιβλίο βεβαιώσεων σπουδών. 

ιε. Βιβλίο πιστοποιητικών στρατολογίας. 

Τα χρησιμοποιούμενα βιβλία ή έντυπα μηχανογραφικών 
καταστάσεων αριθμούνται και θεωρούνται από τη Διεύ¬ 
θυνση Κατάρτισης του Ο.Ε.Ε.Κ. ή ύστερα από εξουσιοδό¬ 
τηση του Ο.Ε.Ε.Κ. από το Διευθυντή δημόσιου Ι.Ε.Κ. αρ¬ 
μοδιότητας του Υπουργείου Εθνικής Παιδείας και θρη¬ 
σκευμάτων, της Διοικητικής Περιφέρειας στην οποία υπά¬ 
γεται το ιδιωτικό Ι.Ε.Κ. 

2. Στοιχεία εκδιδόμενα 

α. Ατομικά δελτία καταρτιζομένων, τα οποία πρέπει να 
ενημερώνονται εντός δέκα (10) ημερών από οποιαδήποτε 
προθεσμία προκύπτει μεταβολή στα στοιχεία των δελτίων 
αυτών. 

β. Ημερήσια φύλλα φοίτησης, 
γ. Ωρολόγια προγράμματα διδασκαλίας μαθημάτων και 
εξετάσεων. 

δ. Τίτλοι σπουδών: Πτυχία, διπλώματα, πιστοποιητικά 
και βεβαιώσεις. 

ε. Πιστοποιητικά για στρατολογική χρήση, 
στ. Βεβαιώσεις σπουδών. 

ζ. Λογιστικές καρτέλες χρήσης αναλωσίμου υλικού, 
η. Καταστάσεις προόδου καταρτιζομένων. 
θ. Στατιστικά έντυπα. 

Οι τίτλοι σπουδών, τα πιστοποιητικά για στρατολογική 
χρήση και οι βεβαιώσεις σπουδών ιδιωτικών Ι.Ε.Κ. πρέπει 
να θεωρούνται από τη Διεύθυνση Κατάρτισης του 
Ο.Ε.Ε.Κ. 

Ο τύπος των βιβλίων και εντύπων καθορίζεται με από¬ 
φαση της Διεύθυνσης Κατάρτισης του Ο.Ε.Ε.Κ. και είναι 
κοινός για όλα τα ιδιωτικά Ι.Ε.Κ. 

Τα βιβλία και έντυπα είναι δυνατόν να τηρούνται με μη¬ 
χανογραφικό σύστημα εφόσον έχει εξασφαλιστεί η 
ύπαρξη αντιγράφων ασφαλείας. 

Άρθρο 18 >. 

ΤΗΡΗΣΗ ΑΡΧΕΙΟΥ 

1 . Σε κάθε ιδιωτικό Ι.Ε.Κ. τηρείται αρχείο με την ευθύνη 
του ιδιοκτήτη και των Οργάνων Διοίκησης του Ι.Ε.Κ., το 
οποίο περιλαμβάνει τα προβλέπόμενα στο άρθρο 17 της 
παρούσας απόφασης βιβλία από την Ίδρυση του Ι.Ε.Κ. 

2. Σε περίπτωση μεταβίβασης του Ι.Ε.Κ. σε άλλο νομικό 
ή φυσικό πρόσωπο, το αρχείο του Ι.Ε.Κ. περιέρχεται στο 
νέο ιδιοκτήτη. 


3. Σε περίπτωση προσωρινής παύσης ή διακοπής της 
λειτουργίας ιδιώτικού Ι.Ε.Κ., ο ιδιοκτήτης παραδίδει το αρ¬ 
χείο στο πλησιέστερο δημόσιο Ι.Ε.Κ. αρμοδιότητας του 
Ο.Ε.Ε.Κ., μετά από απόφαση του Ο.Ε.Ε.Κ. 

' Αρθρο 19 

ΥΠΟΒΑΛΛΟΜΕΝΑ ΣΤΟΙΧΕΙΑ 

Τα στοιχεία που υποβάλλονται στον Ο.Ε.Ε.Κ. σύμφωνα 
με την παρούσα απόφαση, πρέπει να είναι επεξεργα¬ 
σμένα μηχανογραφικά και να αποστέλλονται καταχωρη- 
μένα σε μαγνητικό μέσο. 

Άρθρο 20 

ΒΙΒΛΙΟΘΗΚΗ - ΑΝΑΓΝΩΣΤΗΡΙΟ 

1. Η βιβλιοθήκη - αναγνωστήριο του ιδιωτικού Ι.Ε.Κ. 
πρέπει να αποτέλείται από τα ακόλουθα τμήματα: 

α. Τμήμα αναγνωστηρίου, 
β. Τμήμα βιβλιοστασίου. 
γ. Δανειστικό τμήμα. 

2. Στη βιβλιοθήκη - αναγνωστήριο του Ι.Ε.Κ. πρέπει να 
υπάρχουν τουλάχιστον δύο βιβλία με διαφορετικούς τί¬ 
τλους για κάθε μάθημα και για όλα τα εξάμηνα κατάρτισης 
κάθε ειδικότητας ή εξειδίκευσης. Γ ια κάθε βιβλίο τα αντί¬ 
τυπα πρέπει να είναι τόσα, ώστε, όταν το Ι.Ε.Κ. βρίσκεται 
σε πλήρη ανάπτυξη, σύμφωνα με την άδεια λειτουργίας 
που έχει λάβει και τα τμήματα ειδικοτήτων ή εξειδικεύ- 
σεων που λειτουργούν, κάθε καταρτιζόμενος να έχει τη 
δυνατότητα να δανείζεται δύο βιβλία με διαφορετικούς τί¬ 
τλους για κάθε μάθημα του εξαμήνου κατάρτισης που 
φοιτά., 

3. Στη βιβλιοθήκη - αναγνωστήριο του Ι.Ε.Κ. πρέπει 
επίσης να υπάρχουν περιοδικά σχετικά με τις ειδικότητες 
ή εξειδικεύσεις που λειτουργούν στο Ι.Ε.Κ. 

4. Τά βιβλία και τα περιοδικά του Ι.Ε.Κ, πρέπει να έχουν 
σφραγίδα με την επωνυμία και την προσωνυμία του Ι.Ε.Κ. 

5. Οι εκπαιδευτές του Ι.Ε.Κ. πρέπει να αναθέτουν 
στους καταρτιζόμενους εργασίες, η πραγματοποίηση των 
οποίων θα απαιτεί τη χρήση βιβλίων και περιοδικών της βι¬ 
βλιοθήκης του Ι.Ε.Κ. 

Άρθρο 21 

ΑΛΛΕΣ ΑΠΑΓΟΡΕΥΤΙΚΕΣ ΔΙΑΤΑΞΕΙΣ 

ί. Στην περίπτωση κατά την οποία ιδιοκτήτης ιδιωτικού 
Ι.Ε.Κ., νομικό ή φυσικό πρόσωπο, εκτός του Ι.Ε.Κ. λει¬ 
τουργεί και σχολικές μονάδες της Δευτεροβάθμιας Εκ¬ 
παίδευσης του Ν. 1566/85, δεν επιτρέπεται η κοινή δια¬ 
φήμιση, η προβολή ή ο συνδυασμός στις επιγραφές του 
Ι.Ε.Κ. με αυτές τις σχολικές μονάδες. 

2. Απαγορεύεται η με οποιονδήποτε τρόπο εμπορία 
γραφικής ύλης, σημειώσεων, βιβλίων κ.λπ. στους καταρτι¬ 
ζόμενους από το ιδιωτικό Ι.Ε.Κ., καθώς και τα Όργανα 
Διοίκησης και τους εκπαιδευτές αυτού. 

' Αρθρο 22 

“ ΑΛΛΕΣ ΡΥΘΜΙΣΕΙΣ 

Γ ια όσα θέματα οργάνωσης και λειτουργίας των ιδιωτι¬ 
κών Ι.Ε.Κ., εκτός των οικονομικών θεμάτων αυτών, δεν 
προβλέπεται ρύθμιση στην παρούσα απόφαση και στις 
λοιπές κείμενες διατάξεις, έχουν εφαρμογή κατ’ αναλογία 
τα ισχϋοντα κάθε,φ,ορά στα δημόσια Ι.Ε.Κ. αρμοδιότητας 

του Υπουργείου Εθνικής Παιδείας και θρησκευμάτων. 

Αρθρο 23 

ΕΙΔΗ ΠΑΡΑΒΑΣΕΩΝ 

1. Κάθε παράβαση με υπαίτια πράξη ή παράλειψη των 
κειμένων διατάξεων για τα ιδιωτικά Ι.Ε.Κ. από μέρους των 
ιδιοκτητών Ι.Ε.Κ., των Οργάνων Διοίκησης και των εκπαι¬ 
δευτών τους, καθένας στον τομέα αρμοδιότητας του, συ- 
νιστά πειθαρχικό αδίκημα, το οποίο τιμωρείται με τις ποι¬ 
νές που προβλέπονται στο επόμενο άρθρο. 

2. Μεταξύ των παραβάσεων καταλέγονται ιδιαίτερα: 
α. Η άσκηση δραστηριότητας Ι.Ε.Κ. χωρίς σχετική άδεια 

λειτουργίας. 

β. Η παράβαση διατάξεων: 

I. Για την επωνυμία και προσωνυμία. 

II. Για τις διαφημίσεις, την εμφάνιση και τη προβολή του 
Ι.Ε.Κ. ως προς το περιεχόμενό τους. 

III. Για τον χρόνο έναρξης των διαφημίσεων, καθώς και 
κάθε εμφάνισης και προβολής του Ι.Ε.Κ. 

γ. Η χρήση μη εγκεκριμένου προγράμματος καθώς και η 
παρέκκλιση από εγκεκριμένο πρόγραμμα, 
δ. Η μή τήρηση μέτρων ασφαλείας, 
ε. Η μη ανανέωση της βεβαίωσης πυρασφάλειας του 
κτιρίου ή των κτιρίων του Ι.Ε.Κ. σύμφωνα με τις κείμενες 
διατάξεις. 

στ. Η μη ασφάλιση των καταρτιζομένων κατά παντός 
κινδύνου κατά τη διάρκεια της κατάρτισής τους. 

ζ. Η παράβαση των κτιριολογικών και εργαστηριακών 
προϋποθέσεων 

η. Η αναστολή της λειτουργίας τμήματος ειδικότητας ή 
εξειδίκευσης, καθώς και η αναστολή της λειτουργίας του 
Ι.Ε.Κ. ή η κατάργηση του Ι.Ε.Κ. στο σύνολο του, κατά πα¬ 
ρέκκλιση των κειμένων διατάξεων. 

θ. Η υπέρβαση του επιτρεπόμενου ορίου αριθμού κα¬ 
ταρτιζόμενων κατά Ι.Ε.Κ. ή κατά τμήμα ειδικότητας ή εξει- 
δίκευσης. 

ι. Η εκπρόθεσμη πρόσληψη των Οργάνων Διοίκησης και 
των εκπαιδευτών του Ι.Ε.Κ. 

ια. Η μη έγκαιρη συμπλήρωση κενουμένων θέσεων Ορ¬ 
γάνων Διοίκησης ή εκπαιδευτών του Ι.Ε.Κ. 

ιβ. Η πρόσληψη και απασχόληση Οργάνων Διοίκησης 
και εκπαιδευτών χωρίς τα προβλεπόμενα στις κείμενες 
διατάξεις. 

ιγ. Η αδικαιολόγητη απουσία ή η μη κανονική τήρηση του 
ωραρίου του Ι.Ε.Κ. από τα Όργανα Διοίκησης και τους εκ¬ 
παιδευτές του Ι.Ε.Κ. 

ιδ. Η κατ’ ίδιαν διδασκαλία από τα Όργανα Διοίκησης 
και τους εκπαιδευτές στους καταρτιζόμενους του Ι.Ε.Κ. 

ιε. Η εμπορία γραφικής ύλης, σημειώσεων, βιβλίων 
κ.λπ. στους καταρτιζόμενους στο Ι.Ε.Κ. 

ιστ. Η μη ορθή τήρηση των προβλεπομένων υπηρεσια¬ 
κών βιβλίων και εντύπων. 

ιζ. Η μη παράδοση αρχείου σ’ όλες τις προβλεπόμενες 
από τις κείμενες διατάξεις περιπτώσεις. 

ιη. Η άρνηση υποβολής στον Ο.Ε.Ε.Κ. των αιτούμενων η 
των προβλεπόμενων από τις κείμενες διατάξεις στοι¬ 
χείων. 

ιθ. Η μη έγκαιρη υποβολή στον Ο.Ε.Ε.Κ. των αιτούμε- 
νων ή των προβλεπόμενων από τις κείμενες διατάξεις 
στοιχείων. 

κ. Η παρεμπόδιση άσκησης εποπτείας από την επο- 
πτεύουσα αρχή. 


' Αρθρο 24 

ΕΠΙΒΑΛΛΟΜΕΝΕΣ ΠΟΙΝΕΣ 

Πειθαρχικές κυρώσεις 

1. Για τους ιδιοκτήτες ιδιωτικών Ι.Ε.Κ.: 

α. Έγγραφη επίπληξη. 

β. Χρηματικό πρόστιμο μέχρι του ποσού των πενήντα 
εκατομμυρίων (50.000.000) δραχμών για κάθε παρά¬ 
βαση. 

γ. Προσωρινή άρση της άδειας λειτουργίας ιδιωτικού 
Ι.Ε.Κ. από ένα (1) μέχρι και πέντε (5) εξάμηνα κατάρτισης. 

δ. Οριστική άρση της άδειας λειτουργίας ιδιωτικού 
Ι.Ε.Κ. 

ε. Προσωρινή άρση της άδειας Ίδρυσης και λειτουργίας 
ιδιωτικού Ι.Ε.Κ. από ένα (1) μέχρι και πέντε (5) εξάμηνα 
κατάρτισης. 

στ. Οριστική άρση της άδειας ίδρυσης ιδιωτικού Ι.Ε.Κ. 

2. Για Όργανα Διοίκησης των ιδιωτικών Ι.Ε.Κ.: 

α. Έγγραφη επίπληξη. 

β. Χρηματικό πρόστιμο μέχρι τις αποδοχές έξι (6) μη¬ 
νών. 

γ. Προσωρινή στέρηση του δικαιώματος να αποτελούν 
Όργανα Διοίκησης ιδιωτικών Ι.Ε.Κ. και να διδάσκουν σε 
δημόσια ή ιδιωτικά Ι.Ε.Κ. για ένα (1) ή δύο (2) εξάμηνα κα¬ 
τάρτισης. 

δ. Οριστική στέρηση του δικαιώματος να αποτελούν 
Όργανα Διοίκησης ιδιωτικών Ι.Ε.Κ. και να διδάσκουν σε 
δημόσια ή ιδιωτικά Ι.Ε.Κ. 

3. Για τους εκπαιδευτές: 

α. Έγγραφη επίπληξη. 

β. Χρηματικό πρόστιμο μέχρι τις αποδοχές τριών (3) μη¬ 
νών. 

γ. Προσωρινή στέρηση του δικαιώματος να διδάσκουν 
σε δημόσια ή ιδιωτικά Ι.Ε.Κ. και του δικαιώματος να απο¬ 
τελόσουν Όργανα Διοίκησης ιδιωτικών Ι.Ε.Κ. για ένα (1) ή 
δύο (2) εξάμηνα κατάρτισης. 

δ. Οριστική στέρηση του δικαιώματος να διδάσκουν σε 
δημόσια ή ιδιωτικά Ι.Ε.Κ. και του δικαιώματος να αποτελό¬ 
σουν Όργανα Διοίκησης ιδιωτικών Ι.Ε.Κ. 

' Αρθρο 25 

ΠΕΙΘΑΡΧΙΚΗ ΔΙΚΑΙΟΔΟΣΙΑ - ΑΡΜΟΔΙΟΤΗΤΕΣ - 
ΕΠΙΒΟΛΗΣ ΠΟΙΝΩΝ - ΠΡΟΣΦΥΓΗ 

1. Την πειθαρχική δικαιοδοσία ασκούν: 

α. Ο Διευθυντής Κατάρτισης 

β. Το Δ.Σ. του Ο.Ε.Ε.Κ. 

2. Οι προβλεπόμενες από το άρθρο 24 ποινές επιβάλ¬ 
λονται ανάλογα με τη βαρύτητα της διαπιστούμενης παρά¬ 
βασης ως εξής: 

α. Από το Διευθυντή Κατάρτισης της Κεντρικής Υπηρε¬ 
σίας του Ο.Ε.Ε.Κ. οι ποινές της εγγραφής επίπληξης, του 
προστίμου μέχρι ποσού των πέντε εκατομμυρίων 
(5.000.000) δρχ., ή των αποδοχών έως και 6 μηνών, της 
προσωρινής στέρησης του δικαιώματος διεύθυνσης ιδιω¬ 
τικού Ι.Ε.Κ. και της προσωρινής στέρησης του δικαιώμα¬ 
τος διδασκαλίας σε δημόσια ή ιδιωτικά Ι.Ε.Κ. έως και δύο 
εξάμηνα κατάρτισης. 

β. Από το Δ.Σ. του Ο.Ε.Ε.Κ. όλες οι προβλεπόμενες ποι¬ 
νές. 

3. Οι αποφάσεις του Διευθυντή Κατάρτισης του 
Ο.Ε.Ε.Κ. περί επιβολής των κατά την προηγούμενη παρά- 

γραφο πειθαρχικών ποινών, υπόκεινται σε προσφυγή ενώ¬ 
πιον του Δ.Σ του Ο.Ε.Ε.Κ. 

Η προσφυγή αυτή υποβάλλεται εντός δέκα ημερών από 
την κοινοποίηση των πειθαρχικών αποφάσεων και επιδί¬ 
δεται στο Γραμματέα του Δ.Σ. του Ο.Ε.Ε.Κ. 

Το Δ.Σ. του Ο.Ε.Ε.Κ. προβαίνει σε έλεγχο νομιμότητας 
και ουσίας της προσβαλλόμενης απόφασης. 

' Αρθρο 26 

ΜΕΤΑΒΑΤΙΚΕΣ ΔΙΑΤΑΞΕΙΣ 

Κατά την πρώτη εφαρμογή της παρούσας απόφασης για 
το χειμερινό εξάμηνο κατάρτισης του έτους 1993, η κατά¬ 
σταση του εδαφίου β της παραγράφου 4 του άρθρου 2 της 


παρούσας απόφασης υποβάλλεται στον Ο.Ε.Ε.Κ. έως την 
27η Αυγούστου 1993. 

’ Αρθρο 27 
ΕΝΑΡΞΗ ΙΣΧΥΟΣ 

Η ισχύς της απόφασης αυτής αρχίζει από τη δημοσίευσή 
της στην Εφημερίδα της Κυβερνήσεως. 

Η απόφαση αυτή να δημοσιευθεί στη Εφημερίδα της 
Κυβερνήσεως. 

Αθήνα, 8 Ιουνίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙ ΑΣ 

ΕΘΝΙΚΟ ΤΥΠΟΓΡ ΑΦΕIΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 
Ταχ. Κώδικας 
ΤΕΕΕΧ 
ΡΑΧ 


Καποδιστρίου 34 
104 32 

22.3211 ΥΡΕΤ <3Π 
5234312 


Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

λειτουργούν καθημερινά από Θ.ΟΟ' έως 13.00' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ : 52 48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δη μοσιεύματα των ΦΕΚ Σολωμού 51 τηλ 52 25.713 - 52 49 547 

• Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέοου Δημοσίου Ταμείου Γιο πληροφορίες: τηλ.: 52.48.320 

Τιρές κατά τεύχος της ΕΦΗΜ ΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποοτέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόοιο Ταμείο 3512 


I 

I Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Για το Τεύχος 

ε) » » » Αναπτυξιακών Πράξεων 

στ) » » » Ν.Π.Δ.Δ 

ζ) » » » ΠΑΡΑΡΤΗΜΑ 

η) » » » Δελτ. Εμη.& Βιομ. Ιδ. 

θ) » » » Αν. Ειδικού Δικαστηρίου 

ι) » » » Α.Ε. & Ε.Π.Ε 

ια) Για όλα τα Τεύχη εκτός ΤΑΕ-ΕΠΕ... 

Πληροφορίες: τπλ. 52.48.320 











